વધુમાં જણાવ્યું છે કે અમે જ્યારે પણ અમારા અધિકારોની વાત કરીએ તો પોલીસ અમારા પર દમનનો માર્ગ અપનાવે છે, તમે આખી દુનિયાની મનની વાત સાંભળો તો અમારા મનની વેદના પણ તમારે સાંભળવી પડે. સરદાર પટેલની આ પ્રતિમામા જો ઈશ્વરીય ચમત્કારથી જો પ્રાણ પુરાય અને સરદાર પટેલ અમારી સાથે થયેલા અન્યાય અને પ્રકૃતિનો વિનાશ જોવે તો સરદાર પટેલ પણ લોહીના આંસુથી રડી પડશે. અમારા વિસ્તારમાં શાળાઓ,દવાખાનાઓ અને રસ્તાઓની સુવિધા નથી અને તમે કરોડોના ખર્ચે સમારંભો યોજો છો. ભારત દેશના નાગરિકોના લોહીની કમાણીના રૂપિયાનો વેડફાટ બંધ કરો. સરદાર પટેલે તો ખેતી અને ખેડૂતોને બચાવવા અન્યાય સામે લડત ઉપાડી હતી, પણ તમારા કર્યો સરદાર પટેલને અડે એમ પણ નથી.અમે સૌ ગામ લોકો મક્કમતા અને દુઃખ સાથે જણાવીએ છે કે એમ તો મહેમાનોનું સ્વાગત કરવું જોઈએ પણ ૩૧મી એ અમે તમને આવકારતા નથી, વણનોતર્યા અને વણજોઈતા મહેમાનની જેમ આવવું હોય તો પણ તમારું અહીં સ્વાગત નથી.